Busbestuurder vas oor R19 m. se heroïen‘n Malawiër is by die Beitbrug-grenspos buite Musina in Limpopo in hegtenis geneem nadat heroïen ter waarde van R19 miljoen in sy besit gevind is. Brig. Hangwani Mulaudzi, woordvoerder van die polisie, sê die 45-jarige Makunkha Kennedy Manda het Vrydag in die Musina-landdroshof verskyn en is aangekla vir die besit van dwelms. Die saak is tot 27 Desember uitgestel wanneer hy om borg sal aansoek doen. Mulaudzi sê Manda is vroeg Vrydagoggend in hegtenis geneem. Hy sê Manda is ŉ busbestuurder vir ‘n Suid-Afrikaanse maatskappy.